ang tao nga palang mahirap ang buhay saka ang puso pa ay pahihirapan ay siyang matinding nagiging dahilan nang pagkalugami nang hiningang tangan. puso'tumigil na niyong paghalinghing yamang walang daang magtamo pang aliw nauli sa dating batong nagnininghing na gaya nang unang ligaya sa tingin. kaya nararapat na pakaingatan nang manga lalaki'maging babae man tungkol sa pagsinta'kinakailangan na kung lalapit ma'doon sa kabagay. yaong lumiligaw na manga mahirap sa manga may dangal maging sa may pilak kapintasan lamang yaong hinahanap ang matawanan nang makatatatap. ang karaniwan nang gayon kung umibig ay di nagninilay ang mahulong isip ang di manga himlay at sa sintang labis karaniwang tubo'nangagkakasakit. sa hidwang tanging manga kaisipan niyong sumisinta sa hindi kabagay nagugugol lamang yaong kapagalan at nalulugso pa kung minsan ang buhay. dapat pagaralang anomang gagawin kinakailangang pagbagaybagayin nang di ikahiya sa matang titingin at kahi'sino ma'nang walang wikain.